ມີການປະທະກັນຄັ້ງໃໝ່ ໃນບໍລິເວນຊາຍແດນ ກໍາປູເຈຍ-ໄທ
ທະຫານ​ໄທໄດ້ຮັບບາດເຈັບໃນການປະທະກັນ ຄັ້ງໃໝ່ ໃນເຂດຊາຍແດນ ບໍ່​ເທົ່າ​ໃດຊົ່ວໂມງ ຫຼັງຈາກ UN ຮຽກຮ້ອງໃຫ້ ​ທັງສອງຝ່າຍ ຍັບ​ຍັ້ງ​ຊັ່ງໃ​ຈ.
ທາງການໄທກ່າວວ່າ ທະຫານໄທຫລາຍຄົນໄດ້ຮັບບາດ ເຈັບໃນການປະທະກັນຄັ້ງໃໝ່ ໃນເຂດຊາຍແດນຕິດກັບ ກໍາປູເຈຍໃນເຊົ້າວັນອັງຄານມື້ນີ້ ບໍ່ເທົ່າໃດຊົ່ວໂມງ ຫຼັງ ຈາກທີ່ສະພາຄວາມໝັ້ນຄົງສະຫະປະຊາຊາດໄດ້ຮຽກຮ້ອງ ໃຫ້ທັງສອງຝ່າຍ ໃຊ້ຄວາມຍັບຍັ້ງຊັ່ງໃຈຢ່າງເຖິງທີ່ສຸດ ທາງເຈົ້າໜ້າທີ່ກໍາປູເຈຍກ່າວວ່າ ທະຫານຂອງພວກຕົນຖືກ ໂຈມຕີດ້ວຍລະເບີດມື ແຕ່ບໍ່ໄດ້ໂຕ້ຕອບຄືນ ໂຄສົກກອງທັບໄທຄົນນຶ່ງກ່າວວ່າ ກໍາລັງຂອງກໍາປູເຈຍໄດ້ ໂຈມຕີຄ້າຍຊາຍແດນແຫ່ງນຶ່ງໃນເຊົ້າວັນອັງຄານມື້ນີ້ ໃນ ເຂດຊາຍແດນໃກ້ໆກັບເຂົາພຣະວິຫານ ບ່ອນທີ່ໄດ້ມີການ ປະທະກັນຢ່າງຮຸນແຮງເປັນເວລາ 4 ມື້ ທີ່ພາໃຫ້ຫລາຍຄົນ ເສຍຊີວິດໃນຕົ້ນເດືອນນີ້ນັ້ນ ໂຄສົກກ່າວວ່າມີການແກ່ວງ ລະເບີດມືມາໃສ່ ຢ່າງນ້ອຍນຶ່ງລູກແລະທະຫານໄທ 5 ຄົນ ໄດ້ຮັບບາດເຈັບ ແຕ່ໂຄສົກລັດຖະບານກໍາປູເຈຍຄົນນຶ່ງກ່າວວ່າ ຝ່າຍໄທເປັນຜູ້ເກາະຜິດ ໃຫ້ເກີດຄວາມ ຮຸນແຮງດັງກ່າວ ແລະວ່າ ມີການແກ່ວງລະເບີດມື ຢ່າງນ້ອຍ 11 ລູກ ຕະຫລອດຄືນທີ່ ຜ່ານມາ ແຕ່ບໍ່ມີຜູ້ໃດໄດ້ຮັບບາດເຈັບແລະຝ່າຍກໍາປູເຈຍ ກໍບໍ່ໄດ້ໂຕ້ຕອບຄືນ ເຫດການປະທະກັນຫລ້າສຸດນີ້ ແມ່ນສະທ້ອນໃຫ້ເຫັນເຖິງຄວາມເຄັ່ງຕຶງທີ່ຍັງມີຢູ່ຕໍ່ມາ ລຸນ ຫລັງການໄປປາກົດໂຕຕໍ່ໜ້າສະພາຄວາມໝັ້ນຄົງອົງການສະຫະປະຊາຊາດ ໂດຍລັດຖະມົນ ຕີການຕ່າງປະເທດຂອງໄທແລະກໍາປູເຈຍ ໃນວັນຈັນວານນີ້